“Sharlien se slaapkamer is op die grondvloer. Toe sy die skote hoor, het sy my dadelik gebel. Toe ek daar opdaag, het ’n buurvrou reeds vir Duncan op ’n drup gesit.
“Laetitia het doodstil op die bed gelê. Ons het eers gedink sy het dalk ’n hartaanval gehad. Kort daarna het Duncan jr. mond-tot-mond-asemhaling toegepas. Dit was eers toe die paramedici Laetitia daar van die bed af oplig dat ons besef het sy is in die sy geskiet en is reeds dood,” het Mundey gesê.